Document ID: 31972D0279

31972D0279
L 179/1
JURNALUL OFÍCIAL AL UNIUNII EUROPENE
DECIZIA CONSILIULUI
din 31 iulie 1972
de înființare a unui Comitet permanent pentru statistică agricolă
(72/279/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere proiectul de decizie prezentat de Comisie,
întrucât dispozițiile adoptate de Consiliu în domeniul statisticii agricole prevăd, pentru facilitarea punerii lor în aplicare, o procedură care să creeze o cooperare strânsă între statele membre și Comisie; întrucât, pentru realizarea acestei cooperări, trebuie să se înființeze un comitet împuternicit să exercite funcțiile care îi revin în conformitate cu aceste dispoziții;
întrucât acest comitet trebuie să poată examina orice altă chestiune referitoare la aceste dispoziții,
DECIDE:
Articolul 1
Se constituie un Comitet permanent pentru statistică agricolă, denumit în continuare „Comitet”, format din reprezentanții statelor membre și prezidat de un reprezentant al Comisiei.
Articolul 2
Comitetul exercită funcțiile care îi sunt conferite prin dispozițiile adoptate de Consiliu în domeniul statisticii agricole, în cazul și în condițiile care sunt prevăzute în aceste dispoziții. În plus, comitetul poate examina orice altă problemă referitoare la aceste dispoziții evocată de președinte, fie la inițiativa acestuia, fie la cererea unui stat membru.
Articolul 3
Comitetul își stabilește regulamentul de procedură.
Adoptată la Bruxelles, 31 iulie 1972.

Labels: 15
6